湘語者，屬漢語支也，通行荊南之域。曉湘語者，四千萬許。又分五片，皆甚異也。春秋有楚，其民南遷，合苗越之言生南楚語，此乃湘語之源也。渠本甚異於中原，然漢民南遷，挾漢音和之，成今之湘語。或分三片，曰長益、曰婁邵、曰吉漵，各以長沙、雙峰、漵浦為宗。或另置衡州、永全二片。長益片至眾，聞之湘水之畔、資水下游，又謂新湘語。明初湖廣荒蕪，贛民填之，携贛言焉，後有北人南渡，成是音。衡州之音似長益爾略異，故時人置衡州片。溯資水而上，梅山東麓，可聞婁邵之老湘語，知、章母多作端。是地藏於丘陵，古音益存。或分諸湘中片及寶慶片。